Diplomatarium Norvegicum

Diplomatarium Norvegicum (DN) er en kildesamling av norske brev og dokumenter, fra den eldste tid inntil 1570. Diplomatarium Norvegicum gjengir innholdet i dokumentene ordrett på originalspråket, latin, norrønt og ulike former for mellomnorsk, og er et sentralt verk for alle som arbeider med norsk middelalderhistorie. Det er utgitt 23 bind med tilsammen 19 000 dokumenter. Første bind kom i 1847 og det hittil siste kom i 2011. Serien utgis ved Seksjon for kildeutgivelse, Riksarkivet.

Historie 
Den som tok det første skritt i retning av utgivelsen av norske middelalderdiplomer, var professor Gregers Fougner Lundh. Under et opphold i København lot han avskrive alle norske diplomer han kom over, og utga der et Specimen Diplomatarii Norvegicii (Prøve af et norsk Diplomatarium) i 1824. Lundh døde tidlig, og arbeidet hans ble ikke fortsatt. I stedet arbeidet norske historikere med et annet av Lundhs prosjekter, nemlig utgivelsen av de gamle norske lovene.

I 1843 kom Chr. Lange igjen inn på planen om et diplomatarium i sin innberetning om en undersøkelsesreise i 1843 til hansabyenes arkiver. Han sikret seg en språkvitenskapelig medarbeider i daværende stipendiat C. R. Unger og fikk dessuten pengeunderstøttelse fra Videnskabsselskabet i Trondhjem. I 1847 kunne Lange og Unger legge frem første halvbind av verket. Her presenterte de også planen for Diplomatarium Norvegicum:

 Diplomatarium Norvegicum skulle utgis i egne samlinger med saks- og navneregister, slik at hvert bind dannet en avsluttet helhet med brevene i kronologisk rekkefølge opp til midten av 1500-tallet. Man trengte dermed ikke å vente til alt materialet var samlet, før man begynte utgivelsen. I andre diplomatarier var det nemlig vanlig å holde seg til en strengt kronologisk rekkefølge.
 Hver samling skulle inneholde brev fra alle periodens tidsrom og fra alle deler av Norge.
 Originalen skulle legges til grunn for teksten, ikke avskrifter eller avtrykk, med mindre originalen var tapt.
 Diplomene skulle trykkes bokstavrett etter originalen.

Ved Langes død i 1861 var samlingene 1–5 utkommet. Fra og med samling 6 var H. J. Huitfeldt-Kaas utgiver, mens Unger fortsatte som språkvitenskapelig medarbeider til sin død. Etter Huitfeldt-Kaas’ død i 1905 ble utgivelsen overdratt til Alexander Bugge og Chr. Brinchmann. I disse årene gikk man over til en ny plan, som gitt ut på å samle ensartede dokumenter i samme bind. For eksempel inneholder samling 17 pavebrev, mens samling 19 inneholder brev fra England.

I 1919 var de første 19 bindene utgitt. Samme år ga Alexander Bugge og Oluf Kolsrud ut begynnelsen til en Series topographica, med et bind diplomer fra Fyresdal. Denne serien skulle omfatte lokale diplomatarier, men prosjektet ble ikke fortsatt. Etter 1919 er det bare utkommet tre nye bind, nr. 21 (1970–76), nr. 22 (1990–95) og nr 23 (2011).

Diplomatarium Norvegicum ble fra 1848 finansiert ved årlige bevilgninger fra Stortinget. Utgivelsen ble ansett som et viktig nasjonal prosjekt.

Kilder og innhold 
Brevene stammer fra mange forskjellige kilder. Mange fantes i statsarkivet i København, noen fra biblioteker og private samlinger i Norge, i hansabyenes arkiver. Enkelte var å finne omkring på gårdene, og enkelte fantes bare i avskrift, fordi originalene var gått tapt. Et av de viktigste arkivene er Vatikanarkivet i Roma, hvor man kan finne korrespondansen mellom pavestolen og norske konger og geistlige. 1859–61 var P. A. Munch i Roma for å lete etter diplomer som angikk Norge. Undersøkelsene ble fortsatt av Gustav Storm, Alexander Bugge og Oluf Kolsrud. I 1919 ble det innledet et samarbeid med Danmark og Sverige om undersøkelsene i Vatikanet, men man lyktes ikke med å få adgang til pønitentiariets arkiv, hvor det ble oppbevart ansøkninger om syndsforlatelse. Først på 1980-tallet ble dette arkivet åpnet.

Foruten selve teksten inneholder Diplomatarium Norvegicum et lite sammendrag på norsk av innholdet i hvert brev, opplysninger om dato og avsendersted, samt enkelte bibliografiske opplysninger.

Brevene i Diplomatarium Norvegicum er skrevet på en rekke språk, først og fremst gammelnorsk og latin, men også gammeldansk, gammelsvensk og mellomnedertysk. De nyeste brevene er skrevet på mellomnorsk eller dansk. I middelalderen hadde man ingen fast ortografi, og brevene kan derfor være vanskelige å tyde for en ikke-spesialist.

Ettersom det en rekke kilder er benyttet, er det ikke en overordnet kronologisk orden på dokumentene i bokverket, men dette er likevel gjennomført innenfor hver samling (hvert romertall).

Tilgjengelighet og pålitelighet 
Siden de mange bindene av Diplomatarium Norvegicum er vanskelig tilgjengelige utenom de største bibliotekene, finnes de 21 første bindene i søkbar versjon på internett som en del av Dokumentasjonsprosjektet.

Selv om utgaven skal være en nøyaktig gjengivelse av diplomene på originalspråket, er det påvist mange feil – mange av dem alvorlige – ikke minst i de eldste bindene. Diplomatarium Norvegicum kan derfor ikke brukes kritikkløst.

Samlinger 
Her angis tittel og ansvarlige utgivere, den gitte nummereringen innen samlingen, og årene som omfattes av hvert hefte.
 I. Oldbreve, ved Chr. C. A. Lange og C. R. Unger
 1, #1-527, 1196-1390. Med «Forord» med plan for verket. (1847) NBdigital
 2, #528-1122, 1390-1560. Med «Hjælpemidler til Beregningen af de i norske Oldbreve forekommende Tidsbestemmelser». (1849) NBdigital
 II. Oldbreve, ved Chr. C. A. Lange og C. R. Unger
 1, #1-546, 1189-1396. (1851) NBdigital
 2, #547-1163, 1396-1560. (1852) NBdigital
 III. Oldbreve, ved Chr. C. A. Lange og C. R. Unger
 1, #1-544, 1220-1399. (1853) NBdigital
 2, #545-1178, 1399-1561. (1855) NBdigital
 IV. Oldbreve, ved Chr. C. A. Lange og C. R. Unger
 1, #1-509, 1268-1378. (1857) NBdigital
 2, #510-1142, 1378-1570. (1858) NBdigital
 V. Oldbreve, ved Chr. C. A. Lange og C. R. Unger
 1, #1-551, 1247/8-1422. (1860) NBdigital
 2, #552-1134, 1422-1562. (1861) NBdigital
 VI. Oldbreve, ved C. R. Unger og H. J. Huitfeldt-Kaas
 1, #1-362, 1078-1403. (1863) NBdigital
 2, #363-805, 1403-1570. (1864) NBdigital
 VII. Oldbreve, ved C. R. Unger og H. J. Huitfeldt-Kaas
 1, #1-418, 1198-1442. (1867) NBdigital
 2, #419-804, 1443-1570. (1869) NBdigital
 VIII. Oldbreve, ved C. R. Unger og H. J. Huitfeldt-Kaas
 1, #1-397, 1154-1473. (1871) NBdigital
 2. #398-815, 1474-1567. (1874) NBdigital
 IX. Oldbreve, ved C. R. Unger og H. J. Huitfeldt-Kaas
 1, #1-456, 1229-1503. (1876) NBdigital
 2, #457-797, 1503-1568. (1878) NBdigital
 X. Oldbreve, ved C. R. Unger og H. J. Huitfeldt-Kaas
 1, #1-770, 1246-1570. (1878) NBdigital
 2, #459-770, 1525-1570. (1880) NBdigital
 XI. Oldbreve, ved C. R. Unger og H. J. Huitfeldt-Kaas
 1, #1-409, 1247-1525. (1882) NBdigital
 2, #410-743, 1525-1570. (1884) NBdigital
 XII. Oldbreve, ved C. R. Unger og H. J. Huitfeldt-Kaas
 1, #1-366, 1146-1525. (1886) NBdigital
 2, #367-688, 1525-ca 1570. (1888) NBdigital
 XIII. Oldbreve, ved C. R. Unger og H. J. Huitfeldt-Kaas
 1, #1-411, ca 1200-1526. (1889) NBdigital
 2 #412-743, 1526-ca 1560-70.(1891) NBdigital
 XIV. Oldbreve, ved C. R. Unger og H. J. Huitfeldt-Kaas
 1, #1-485, 1312-1525. (1893) NBdigital
 2, #486-860, 1525-1554. (1895) NBdigital
 XV. Oldbreve, ved C. R. Unger og H. J. Huitfeldt-Kaas
 1, #1-372, 1308-1528. (1896) NBdigital
 2, #373-737, 1528-ca 1572. (1900) NBdigital
 XVI. Oldbreve, ved H. J. Huitfeldt-Kaas
 1, #1-349, ca 1200-1510. (1901) NBdigital
 2, #350-661, 1510-1570. (1903) NBdigital
 XVII. Romerske oldbreve, ved Gustav Storm, H. J. Huitfeldt-Kaas, Alexander Bugge, Chr. Brinchmann og Oluf Kolsrud.
 1, #1-341, 1061/66-1407 (1902) NBdigital
 2, #342-595, 1407-1451 (1903) NBdigital
 3, #596-848, 1451-1531
 4, #849-1234, 1053-Omkr. 1381 (1907) NBdigital
 5, #1235-1275, 1410-1622. (1913) NBdigital
 A. Den romerske Kurie
 I. Paver og Kardinaler (715-1623)
 II. Pavelige Kanslere og Vice-kanslere
 III. Pavelige Camerarii
 IV Kardinalkollegiets Camerarii
 V. Pavelige Thesaurarii
 VI. Locumtenentes i det pavelige Kammer
 VII. Pavelige Referendarii
 VIII. Despotarii
 IX. Pavelige Sekretærer
 X. Sekretær for Breverne
 XI. Bullarum corrector
 XII. Ceremonimester
 XIII. Missionærer
 XIV. Pavelige Legater til Norge, Sverige og Danmark
 XV. Pavelige Nuntier og Kollektorer i Norge, Sverige og Danmark
 XVI. Underkollektorer, underordnede Sendemænd o.l.
 XVII. Norske Erkebiskopers, Biskopers og andre Prælaters Fuldmæktige ved Kurien
 XVIII. Bankhuse, Kjøbmænd og Kjøbmandsfaktorer
 B. Nidaros Kirkeprovins
 XIX. Den norske Kirkes Erkebiskoper og Biskoper indtil Reformationen
 XX. Lavere Geistlige i Nidaros Kirkeprovins
 XXI. Klosterfolk i Nidaros Kirkeprovins
 XXII. Udlændinger, som har, faar ell. søger kirkeligeEmbeder i Nidaros Kirkeprovins
 XXIII. Indtægter af geistlige Embeder i Nidaros Kirkeprovins
 C. Lægfolk
 XXIV. Keisere, Konger, Fyrster og Regenter
 A. Keisere og romerke Konger
 B. Konger
 C. Hertuger, Fyrster og Grever
XXVII B. Tillæg til syttende samling, ved Oluf Kolsrud. (1913) NBdigital
 I. «Kronologisk indholdsfortegnelse over samtlige i Diplomatariet trykte Breve fra og til Pavestolen og pavelige udsendige og myndigheder o.l.»
 II. Den norsker Kirkes Erkebiskoper og Biskoper indtil Reformationen
 Rheims
 Hamburg-Bremen
 Lund
 Norge og bilandene (Island, Grønland, Færøyerne, Orknøyerne, Suderøyerne og Man (Provincia Nidrosiensis)
 Missionsbiskoper og Biskoper uden fast Sæde
 Norge
 Island
 Orknøyene
 Nidaros
 Series episcoporum et archiepiscoporum
 Nidaros Biskopdømme
 Nidaros Erkebiskopdømme
 Bergen
 Stavanger
 Oslo
 Hamar
 Skálaholt
 Hólar
 Grønland (Garðar)
 Færøyerne
 Orknøyerne
 Man og Sudrøerne
 De keltiske Biskoper. Man 
 De skotske vestøer. Hebridene
 XVIII. Oldbreve, ved H. J. Huitfeldt-Kaas, Alexander Bugge og Chr. Brinchmann.
 1, #1-408, 1300-1527. (1907) NBdigital
 2, #409-617, 1527-1542. (1919) NBdigital
 XIX. Aktstykker vedrørende Norges forbindelse med De britiske øer, ved Alexander Bugge. Bind 1
 1, #1-517, 991-1323. (1910) NBdigital
 2, #518-729, 1322-1412. (1914) NBdigital
 XX. Aktstykker vedrørende Norges forbindelse med De britiske øer, ved Alexander Bugge. Bind 2
 (1) #730-867, 1413-147/51. (1915) NBdigital
Første hefte kom i 1915. Bindet er foreløpig ufullført. 
 XXI, ved Hallvard Magerøy.
 1, #1-675, 1270-1498. (1970) NBdigital
 2, #676-1153, 1498-1575. (1972) NBdigital
 3, Innledning, Sakregister. (1976) NBdigital
 XXII. Oldbreve, ved Ferdinand Linthoe Næshagen
 1, #1-348, 1498-1536. (1990) NBdigital
 2, #349-562, 1537-etter 1575. (1992) NBdigital
 3, Forord, Register. (1995) NBdigital
 XXIII. Oldbreve, ved Tor Ulset
 (1), #1-555, 1285-1562, Registre. (2011) NBdigital
 Inneholder hovedsakelig materiale fra Eske Billes privatarkiv i Rigsarkivet, København.

Series topographica 
 Bygdesamlingar ved Alexander Bugge og Oluf Kolsrud.
 Fyresdal i Telemark, #1-256, 1308-1708, Sakregister. (1919) NBdigital

Kommende bind i serien 
Bind 20 ble ved utgiver Alexander Bugges død liggende ufullført. Nå er arbeidet med å ferdigstille dette bindet, samt å utarbeide register til både bind 19 og 20, i gang ved Seksjon for kildeutgivelse, Riksarkivet. Bind 24 i serien er også påbegynt. Det finnes fremdeles upubliserte middelalderdokumenter til flere bind i serien.

Se også 
 Regesta Norvegica
 Den røde bok (Biskop Øystein Aslakssons jordebok)
 Olav Engelbrektssons jordebok
 Bergens kalvskinn
 Aslak Bolts jordebok
 Povel Huitfeldts Stiftsbok
 Diplomatarium Danicum
 Diplomatarium Islandicum
 Svenskt Diplomatarium
 Diplomatarium Færoense

Referanser

Kilder 
 Salmonsens konversationsleksikon, 2. utg., bind VI, s. 205. København: J. H. Schultz, 1917.
Nordisk Arkivnytt nr. 4/97: «Diplomatarium Norvegicum – et 150-årsjubileum», Knut Sprauten

Eksterne lenker 
 Søk i Diplomatarium Norvegicum
 Anmeldelse av DNs bind XXI i dansk Historisk tidsskrift, bind 13, række 2 (1975) 
 Publikasjoner under arbeid ved Seksjon for kildeutgivelse, Riksarkivet

Middelalderen i Norge
Oppslagsverk
Bøker fra 1847